ཁུང་བགྲང་རྒྱུ་མེད་པའི་ཐག་རིང་ཞིག་བཤད་ནས་ཅི་བྱེད།སྐབས་སུ་བབས་པ་ནི་ཐག་ཉེའི་གནས་ཚུལ་དེ་དག་རེད།བླ་མས་དམག་དཔོན་བྱས།གྲྭ་བས་དམག་མི་བྱས།དགོན་པ་མེ་ལ་བསྲེགརྟེན་གསུམ་ཆུ་ལ་བསྐྱུར།ཕྱི་དགྲ་ནང་དུ་ཁྲིད།བོད་ཁམས་ཁྲག་ལ་བསྲེས།ལས་ངན་པ་བསགས་བསགས་པའི་མཐའ་མར་རྡོ་གནམ་འཕང་གིས་རང་མགོ་བཅག་པའི་ཚུལ་འདི་མི་འདོད་བཞིན་དུ་སྐྱོང་དགོས་བྱུང་བ་རེད།ཐ་ན་རང་ཡུལ་ཤོར་ནས་གཞན་ལ་སྐྱབས་བཅོལ་ནས་སྡོད་པའི་སྐབས་སུའང་དགེ་ཚུལ་གྱིས་དགེ་སློང་བསད།དགོན་པར་ནང་འཁྲུགས་ལང་བའི་ཚུལ་བསམ་ན་སེམས་ཀྱིས་མི་བཟོད་པ་འདི་ཡང་བླུན་པོ་ཁྱུ་གཅིག་གིས་བླ་མར་སྒོམ་པའི་དམག་དཔོན་སེར་གཟུགས་ཅན་དག་གི་བྱས་རྗེས་རེད།